section_heading: Povijest sastava
paragraph_text: Sastav Srebrnih krila se ponovno okupio proljeća 2012. (pjevač Vlado Kalember, gitarist Davor Jelavić Dado i bubnjar Slavko Pintarić Pišta) radi koncerta 1. srpnja 2012. godine na zagrebačkom Bundeku, te najavio povratak na scenu. Nakon Bundeka, na povratničkoj turneji ugovorili su još desetak koncerata u Sloveniji, pa po Hrvatskoj i široj regiji. Za kraj kolovoza 2012. najavili su novi povratnički studijski album pod nazivom Srebrna krila 2012.